‘ডু অর ডাই’ ম্যাচে বাদ ৩ তারকা! জিম্বাবোয়ের বিরুদ্ধে কেমন হবে ভারতীয় দল?

ওয়েব ডেস্ক: বৃহস্পতিবার জিম্বাবোয়ের বিরুদ্ধে মাঠে নামার আগে এক জটিল সমীকরণের মুখে দাঁড়িয়ে রয়েছে টিম ইন্ডিয়া (India Vs Zimbabwe)। টি-২০ বিশ্বকাপে (ICC T20 World Cup 2026) সেমির পথ পরিস্কার করতে অস্ট্রেলিয়াকে হারানো এই দলকে ১০০ রানের বেশি ব্যবধানে হারাতে হবে সূর্যদের। প্রথমে ব্যাট করলে কম ওভারে রান তাড়া করে ম্যাচ জিততে হবে ভারতকে। তাই এই ম্যাচে দল নির্বাচন থেকে ব্যাটিং ও বোলিং অর্ডারে ভারসাম্য- কোনও খাতে খামতি রাখতে নারাজ ম্যানেজমেন্ট।

এখন প্রশ্ন হচ্ছে, বৃহস্পতিবারের গুরুত্বপূর্ণ ম্যাচে কেমন হবে ভারতের একাদশ (India Predicted XI)? অভিষেকের জায়গায় কি ফের একবার সুযোগ পাবেন সঞ্জু? চিপকের পরিস্থিতি দেখে কি কুলদীপকে রাখা হবে প্রথম একাদশে? চলুন এইসব প্রশ্নের উত্তর খুঁজে দেখা যাক।

আরও পড়ুন: মহারণের আগে মাঠে ছড়ানো হচ্ছে বিশেষ কেমিক্যাল! কেন? জানলে চমকে উঠবেন

জিম্বাবোয়ের বিরুদ্ধে ভারতীয় দলে সবচেয়ে সম্ভাব্য পরিবর্তন হিসেবে দেখা হচ্ছে দলে অক্ষর প্যাটেলের (Axar Patel) প্রত্যাবর্তন। কাজেই এই মহারণে দল থেকে বাদ পড়তে পারেন ওয়াশিংটন সুন্দর (Washington Sundar)। শক্তিশালী বিকল্প। তাঁর রিস্ট-স্পিন মিডল ওভারে ব্রেকথ্রু এনে দিতে পারে। যদি কুলদীপ খেলেন, তবে একজন ব্যাটার—সম্ভবত রিঙ্কু বা তিলক—জায়গা ছাড়তে পারেন। তবে দলে সবথেকে বড় চিন্তা রয়েছে অভিষেক শর্মাকে নিয়ে। লাগাতার তাঁর রান না পাওয়া দেখে অনেকেই আন্দাজ করছেন যে, জিম্বাবোয়ের বিরুদ্ধে ফের একবার সঞ্জু স্যামসনকে (Sanju Samson) সুযোগ দিতে পারে গম্ভীর অ্যান্ড কোং।

এছাড়াও দলের মিডল অর্ডার নিয়েও রয়েছে টেনশন। তিলক বর্মা (Tilak Varma) টুর্নামেন্টে বড় রান পাননি। পাশাপাশি ফিনিশারের ভূমিকায় রিঙ্কু সিংকেও (Rinku Singh) এখনও অবধি ছন্দে দেখা যায়নি। পাশাপাশি চিপকের স্পিন সহায়ক পিচে অতিরিক্ত স্পিনার খেলানোর কথা ভাবলে কুলদীপ যাদবের (Kuldeep Yadav) কামব্যাক হতে পারে দলে। তবে কেমন হবে ভারতের একাদশ, তা স্পষ্ট হবে টসের পসেই।

দেখুন আরও খবর:

The post ‘ডু অর ডাই’ ম্যাচে বাদ ৩ তারকা! জিম্বাবোয়ের বিরুদ্ধে কেমন হবে ভারতীয় দল? first appeared on KolkataTV.